Az SS erőinél szintén kialakult egy tisztán spanyolokból álló egység, a "Spanische-Freiwilligen Kompanie der SS 101," (101. Spanyol Önkéntes SS Század) fanatikus falangistákból. Ez a 140 fős egység Pomeránia területén folytatott harcot a szovjetek ellen a Vallon Légió önkéntes SS-alakulattal közösen. Utóbb a 101-esek átkerültek a 11. Nordland önkéntes páncélgránátos SS-hadosztályhoz, s Brandenburgban küzdöttek a szovjet előretörés ellen. A falangisták utolsó pillanatig Hitlerért ontották vérüket Berlin ostrománál, Miguel Ezquerra SS tiszt vezetésével. Nagyon sokan, ha túl is élték a harcokat, többnyire szovjet fogságba kerültek, és mindörökre elnyelte őket a gulag.